Honum og hlýða, styrkir okkur til að hjálpa málstað Hans og dreifa andstæðingum Hans. Þú ert þess megnugur að gera það sem Þér þóknast. Enginn er Guð nema Þú, hinn almáttugi og aldýrlegi, sá sem allir leita ásjár hjá!

####### -Bahá'u'lláh

Þú sérð, ó náðugi Guð sem gagntekur allt sem skapað er með valdi Þínu, þessa þjóna, þræla Þína, sem í samræmi við velþóknun vilja Þíns halda föstuna sem Þú fyrirskipaðir, sem rísa upp snemma í dögun til að minnast nafns Þíns og vegsama lofgjörð Þína í þeirri von að fá sinn skerf af þeim gæðum sem eru varðveitt í fjárhirslum náðar Þinnar og veglyndis. Ég bið Þig, ó Þú sem heldur í greip Þinni stjórntaumum allrar sköpunarinnar, og hefur í hendi Þinni allt ríki nafna Þinna og eiginda, að svipta ekki þjóna Þína regninu sem fellur úr skýjum miskunnar Þinnar á degi Þínum né meina þeim umsinn hlut úr hafi velþóknunar Þinnar. Ó Drottinn minn, allar öreindir jarðarinnar bera vitni um mikilleika valds Þíns og herradóms, og öll tákn alheimsins staðfesta dýrð tignar Þinnar og máttar. Haf því miskunn, ó Þú allsráðandi Drottinn, konungur eilífðarinnar og stjórnandi allra þjóða, með þessum þjónum Þínum, sem hafa tekið föstu taki um taug boða Þinna og lotið höfði fyrir opinberunum laga Þinna sem voru send niður frá himni vilja Þíns. Sjá, ó Drottinn, hvernig augu þeirra beinast að dagsbrún ástríkis Þíns, hvernig þeir hafa snúið hjörtum sínum að hafdjúpi veglyndis Þíns, hve raddir þeirra lækka er þeir heyra ljúfustu rödd Þína, sem kallar frá hinni æðstu stöðu í Þínu nafni, hins aldýrlega. Hjálpa Þú ástvinum Þínum, ó Drottinn minn, þeim sem hafa yfirgefið allt sitt og eru umkringdir raunum og þrengingum vegna þess að þeir afneituðu veröldinni og beindu ást sinni að ríki dýrðar Þinnar, svo að þeir megi öðlast það sem er í Þinni eigu. Vernda þá, ég bið Þig, ó Drottinn minn, fyrir atlögum illra ástríðna sinna og langana og hjálpa þeim að öðlast það sem stoðar þeim í þessum heimi og hinum næsta. Ég bið Þig, ó Drottinn minn, við Þitt dulda og ástkæra nafn sem kallar í ríki sköpunar og kveður allar þjóðir til Trésins á leiðarenda, aðseturs yfirskilvitlegrar dýrðar, að senda yfir oss og þjóna Þína steypiflóð náðar Þinnar svo að það megi hreinsa okkur frá minningu umallt nema Þig og færa oss nær úthafi miskunnar Þinnar. Fyrirskipa, ó Drottinn, með upphafnasta penna Þínum það sem gerir sálir okkar ódauðlegar í ríki dýrðarinnar og nöfn okkar eilíf í ríki Þínu og vernda líf okkar í skjóli verndar Þinnar og líkama okkar í skjóli Þíns óforgengilega vígis. Vald hefur Þú yfir öllu sem er, hvort heldur er í fortíð eða framtíð. Enginn er Guð nema Þú, hinn alvaldi verndari, hinn sjálfumnógi. Þú sérð, ó Drottinn, biðjandi hendur okkar teygja sig fram til himins gjafa Þinna og veglyndis. Gef að þær megi fyllast fjársjóðum rausnar Þinnar og örlátrar hylli. Fyrirgef okkur, feðrum okkar og mæðrum, og uppfyll allar óskir okkar úr hafi náðar Þinnar og guðdómlegs örlætis. Veit viðtöku, ó Ástvinur hjartna okkar, öllum verkum okkar á vegi Þínum. Þú ert vissulega hinn voldugasti og upphafnasti, hinn eini og óviðjafnanlegi, fyrirgefandinn, hinn náðugi.

####### -Bahá'u'lláh

## Ḥ uqúqu ' lláh: Réttur Guðs

Réttur Guðs er að sönnu mikið lögmál. Öllum ber skylda til að leggja hann fram því hann er uppspretta náðar og nægta og alls góðs. Hann er náðargjöf sem fylgir hverri sál í öllum veröldum veralda Guðs, eiganda alls, hins örláta.